रांची:भाजपा के राष्ट्रीय अध्यक्ष अमित शाह बुधवार को रांची पहुंचे। बिरसा मुंडा एयरपोर्ट पर मुख्यमंत्री रघुवर दास समेत राज्य के कई मंत्रियों ने उनका स्वागत किया। इस दौरान भाजपा समर्थक और कार्यकर्ता काफी उत्साहित नजर आए। एयरपोर्ट के बाहर कुछ समर्थक झारखंड के पारंपरिक वेषभूषा में पहुंचे। राज्य सरकार ने अमित शाह को राजकीय अतिथि घोषित किया है। एयरपोर्ट से प्रदेश भाजपा कार्यालय जाने के क्रम में बिरसा चौक पर स्थित धरती आबा बिरसा मुंडा की प्रतिमा पर अमित शाह माल्यार्पण करेंगे। प्रदेश संयोजक भानू जालान ने बताया कि प्रदेश के विभिन्न जिलों में कार्यरत भाजपा सोशल मीडिया सेल के करीब 500 युवाओं को अमित शाह मयूरी प्रेक्षागृह में दोपहर 3 बजे संबोधित करेंगे।